Tisztelt Hallgató!

Ezúton tájékoztatom, hogy a veszélyhelyzetre való tekintettel a szakdolgozat beadási határidejét a Nyíregyházi Egyetem egy héttel meghosszabbítja.

**Az új határidő: 2020. május 7.**

A meghosszabbításért nem kell fizetni.

**Szakdolgozat feltöltési útmutató:**

A 2019/2020. tanév II. félévében a **pedagógus szakvizsga** és **szakirányú továbbképzési szakok** esetén beadandó szakdolgozatát elektronikus formában (szerkesztve vagy szkennelve, de mindenképpen mellékletekkel együtt 1 fájlban) elektronikus tárhelyre fel kell töltenie 2020. május 7-én 24:00 óráig, az alábbi linken elérhető felületre:

* pedagógus szakvizsga:<http://www.nye.hu/bgytk/node/8>
* szakirányú továbbképzés: <http://www.nye.hu/bgytk/node/9>

**Abban az esetben is erre a felületre kell feltöltenie, ha már korábbi félévben elektronikusan ezt megtette.**

A tárhely belépési információi:

-Azonosító: saját Neptun-kódja

-Jelszó: 1234 (Első belépés után módosítandó!)

A fájl elnevezését a következőképpen kérjük megadni:

Pl: Preventiv\_korrektiv\_Kiss\_Bela\_szakdolgozat\_2020.pdf

A rendszerben van lehetőségük törlésre és újra feltöltésre a megadott határidőn belül.

Megjegyzés: ezen felül a témavezető kérheti, hogy az elektronikus változatot e-mailben küldje meg számára, ez egyéni egyeztetés alapján történik, de nem váltja ki a feltöltést.

**A záróvizsgára bocsátás feltétele az elektronikus anyag feltöltése!**

A szakdolgozathoz csatolandó (annak része, aláírt formában)

-jogi nyilatkozat

-belső címlap

- szakdolgozati konzultációs lap,

melyek elérhetők ugyanazon a felületen, ahol a dolgozatok feltöltése történik.

**A plágiumnyilatkozatot és a konzulensi lapot beszkennelve, vagy mobiltelefonnal lefotózva be kell tenni a szakdolgozat digitális változatába. A hallgató köteles a plágiumnyilatkozatot eredeti aláírással eljuttatni az adott intézethez postai úton.**

A **bírálatot** (benne az értékelés pontszámát és a bíráló kérdéseit) a bírálat elkészülte után, a hallgató az **elektronikus felületen tekintheti meg.**

Tisztelettel kérem, hogy a fentiek szerint járjon el!

Ezúton tájékoztatom továbbá, hogy tanulmányi ügyekkel a továbbiakban Késmárki Krisztina felnőttképzési szakmai vezetőt keresheti a kesmarki.krisztina@nye.hu e-mail címen.

Eredményes felkészülést és sikeres záróvizsgát kívánok!

Üdvözlettel:

Nagyné dr. Schmelczer Erika

Bessenyei György Pedagógusképző Központ

főigazgató